مرچی منا کمپنی ءَ پکار داتگ ات من سیٹھ ءِ کرا بازیں زر ملک ءَ راہ راتگ ات منا سیٹھ ءَ گوانکو کتگ ات کہ تی وام باز انت تو گار ءِ مرچاں درا نبۓ دومی ملک ءَ منا ھم گوانکو کتگ اش کہ گس ءِ راشن ھلاس بیتگ انت زر راہ بد ءِ کہ راشن زوران لوگ شد لاپ انت ۔
 مرچی روچ ھم پنچ شمبۓ ات من چہ وتی کیمپ ءَ در آتک انت دگ ۓ لمب ءَ اوشتات ات رمضان ءِ ماہ ات نیم روچ ات گرم ءَ ھم وتی زور داتگ ات ۔ اک ءُ دو ساعت گوست موتل دارگ ءَ نہ انت ۔ من ھم بازیں گرم ءَ چے سک بے چاڑ ات دومی من روچگ ات ۔
 ھمے دمان ءَ من اک درجیں فکر ءُ ھیال ءَ کپت ات ۔ اے یار مسلمانی ملک ءِ ھدا یکارا توفیق نہ دنت کہ منا بہ بارت گون شہر ءَ موتل چو شیک شیک ءَ گوزگ ءَ ات انچو منا موتل ءَ ہنر دات من جان سٹ اتاں چاراں اک موتل ءِ اوشتاتگ ات ۔ منا دست ءِ سرا اشارہ کت ءِ بیا من شت ات موتل ءِ نزیک ءَ چاران عربی پوشاکاں مرد ءُ جن انت چک اش ھم وتی گون انت ۔ دعا ءُ سلام ءَ پد منا جست اش کت ۔
وین سیر انتے ؟
 من پسو دات انا سیر سوق ۔
 زین انا سیر مقام مافی مشقلات انا وہدی انتے سوق تال سیر ورا اجلس ۔
 مشکور ارباب جزک اللہ خیر ۔ من شتاں موتل ءِ پشت ءَ نشتان ۔ کمۓ راہ ءَ شت منا جست ءِ کت ۔
 انتے بلوشی وین مکرانی ؟
 اے نام انا بلوشی اجلس مکران ارباب ۔
 انا عارف مکران وعجت زین انا زمان سیر مکران ۔
 اے نام مکران وعجب زین ۔
 منا اے واجہ کار چو بلوچ کندگ ءَ آتک ۔ من دل ءَ فکر کنگ ءَ ات کہ جست ءِ کناں تو بلوچ ءِ تو نہ ات ۔
 منا آخر جست کت ارباب انتے مافی بلوشی ۔ منا پسو ءِ دات ۔
 لا انا عرب ۔
 انچو کسانُکین زھگ ءِ اتک منی گوش ءِ تہیا گشیت ماہ بلوچان اے منی پت دروگ بندیت ۔
 وتار ءَ بلوچ گشگ عیب کنت ۔
 من دل ءَ دلپدردی بوت ءَ او ڈے بلوچ تی کہ دست دپ ءَ روت وت ءَ بلوچ نہ گش ءِ بلوچ گشگ عیب کن ءِ
 من شش ءُ پنچ ءَ کپت ءَ کہ جست ءِ کناں شما اگان اے وتن ءِ جاہ منند ءِ شمار ءَ زار اگان باز انت کندور ءَ گورا انت وتی بلوچی ءَ چو پرچہ شمشتگ وت ءَ بلوچ گشگ عیب کن ءِ ۔
 پد ءَ راہ ءِ ھم نیم است من ھمے فکر کت بگندۓ چو بگشان ءِزھر بکنت منا موتل ءَ ھیر بکنت ۔ اے گرم ءَ ترا باریں دگہ موتل ءِ چست کنت یا نہ کنت شرتر ھمیش انت اھچ مہ گش ۔
 بلے ترا بارت بازار ءَ سر کنت ۔ مرد ءَ ر ءَ مقام ءَ روھگی انت پہ تی حاتر ءَ بازار ءَ روھگ انت ۔ من اھچ نہ گشت ھمے فکر ءُ ھیال ءَ ات کہ بازار ماہ سر بیت انت ۔
 مشکور مشکور ارباب شوۓ گدام فارکنگ ہیجی ویگپ ۔
 ارباب ءَ دیم ءِ موتل اوشتگ جاہ ءَ داشت ۔
 من ھیر آتک انت مشکور ارباب اللہ ترا سبز ءُ منور کنات مہ سلام و علیکم سلام ۔
 من پہ دیم سیٹھ ءِ دکان ءَ شت ات ۔۔۔۔۔۔۔۔